CELEX: 62006CA0274
Language: el
Date: 2008-02-14 00:00:00
Title: Υπόθεση C-274/06: Απόφαση του Δικαστηρίου (τρίτο τμήμα) της 14ης Φεβρουαρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Άρθρο 56 ΕΚ — Εθνική διάταξη που περιορίζει τα δικαιώματα ψήφου των μετόχων στις επιχειρήσεις του τομέα της ενέργειας — Περιορισμός που ισχύει για τους δημόσιους φορείς)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/4
            
         Απόφαση του Δικαστηρίου (τρίτο τμήμα) της 14ης Φεβρουαρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-274/06) (1)
   
   (Παράβαση κράτους μέλους - Άρθρο 56 ΕΚ - Εθνική διάταξη που περιορίζει τα δικαιώματα ψήφου των μετόχων στις επιχειρήσεις του τομέα της ενέργειας - Περιορισμός που ισχύει για τους δημόσιους φορείς)
   (2008/C 79/06)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: H. Støvlbæk και R. Vidal Puig)
   
      Καθού: Βασίλειο της Ισπανίας (εκπρόσωπος: N. Díaz Abad)
   Αντικείμενο της υποθέσεως
   Παράβαση κράτους μέλους — Παράβαση του άρθρου 56 ΕΚ — Εθνική διάταξη που προβλέπει, σε ορισμένες περιπτώσεις, τον περιορισμό των δικαιωμάτων ψήφου στις επιχειρήσεις του τομέα της ενέργειας.
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο της Ισπανίας, διατηρώντας σε ισχύ μέτρα όπως τα προβλεπόμενα στην 27η πρόσθετη διάταξη του νόμου 55/1999, της 29ης Δεκεμβρίου 1999, περί φορολογικών, διοικητικών και κοινωνικών μέτρων, όπως η διάταξη αυτή διαμορφώθηκε με το άρθρο 94 του νόμου 62/2003, της 30ής Δεκεμβρίου 2003, μέτρα που περιορίζουν τα δικαιώματα ψήφου των μετόχων των ισπανικών επιχειρήσεων του τομέα της ενέργειας οι οποίοι είναι δημόσιοι φορείς, έχει παραβεί τις υποχρεώσεις που υπέχει από το άρθρο 56 της Συνθήκης ΕΚ.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 212 της 2.9.2006.